11/04/2024
郭珮文《福祿壽訓練學院》超貼身造型3D身材表露無遺!與陳懿德齊扮獎座超辛苦!網友鬧:嘥料
《福祿壽訓練學院》播出以來都有不少人討論,雖然網友認為「扮嘢」橋段老土,跟昔日《殘酷一叮》無異兼零新意,但節目出街的收視不錯。網上討論除了是參賽者之餘,更有網友熱論兩位「扮工室助理」郭珮文和陳懿德。近日,兩人被節目組要求扮獎座,吃盡苦頭,網友們都替兩位美少女感不值,直斥節目「嘥料」。
阮兆祥、李思捷、王祖藍主持的《福祿壽訓練學院》將於周日播出第三集頒獎禮篇,除了3名導師及24名學員會扮鬼扮馬,福祿壽還邀請林曉峰擔任頒獎禮司儀,在首集以「戀柱」及「Just a 竹」 造型引發不少話題的兩位「扮工室助理」郭珮文(Juliana)及陳懿德,來到頒獎禮篇自然不敢怠慢,除了會以超亮麗晚禮服登場外,還會扮演不同風格的「人肉獎座」,其中Juliana穿上超緊身金衣,3D身材表露無遺,上圍相當凸出。
「人肉獎座」對於兩位助理主持來說繼續是很大挑戰,除了因為連身衣造型難Carry 之餘兼很難著外,由於2人要在長達十數小時的錄影過程中多番舉起雙手「扮獎」,故對二人來說亦是體力挑戰!德德:「製作組驚我個膊頭同條頸太攰,所以就為我設計咗呢隻假手,等我唔使將隻手舉足十幾個鐘咁辛苦。但原來佢都幾重同幾掗拃,我頭先喺走廊都唔小心攻擊到幾個路人,工作人員笑我係『最強武器』。」談到打造造型過程,德德坦言單是為身上的金色菲林「定位」已花掉兩小時:「總共有幾個姐姐係咁釘釘釘,我都有意外被拮咗幾吓,好難先可以令到啲菲林 fix 到位。」德德續指著衫及除衫亦是十分艱難:「除衫都要幾個人幫手,好似金蟬脫殼咁,著嘅時候又係四、五個服裝姐姐一齊出力、幫我將件衫轉轉轉番上去。」德德續指由於造型相當難搞,故此她亦盡量少飲水避免去洗手間。
持續十數小時高舉「金電視」考驗臂力至於Juliana的造型,單是臉上金色部分也要分先後兩次上色,即使沒有菲林加持,耗時亦需要兩小時。Juliana的造型同樣蝦人著,皆因設計超級貼身,問到擁有美好葫蘆形身段的 Juliana 穿造型前有否刻意節食,Juliana 呈放棄狀態謂:「放棄咗節食架喇,有肚腩都唔緊要啦。我冇特別打底呀,因為呢件衫好薄,打底嘅話會好明顯。呢件衫去廁所要成套除晒,同埋自己一個係拉唔番件衫上去嘅。因為隻手係包住晒,所以成日都用唔到手機。」除了造型惡搞,Juliana 在頒獎禮篇的任務亦十分惡搞,為了配合節目錄影及效果,Juliana 需要十數小時持續舉著一個「金電視」,雖然「金電視」是由發泡膠打造,但要長時間舉起亦相當考驗體力及臂力,現場所見,Juliana 每逢嗌 cut,都必定會一臉辛苦地放下「金電視」回氣,但一 Roll 機亦馬上入戲展現笑容。Juliana 錄影前亦笑言對自己的臂力沒有信心:「以前我手力好好架,但因為四、五年冇做過運動,依家都有啲擔心。」
轉載自: 晴報